# Barruera

### De Viquipèdia

Barruera és un poble situat al municipi de la Vall de Boí (Alta Ribagorça), a la zona axial pirinenca, a la dreta de la Noguera de Tor.

Té 212 habitants (2005). Barruera és el poble central de la Vall de Boí i el que té més comerços, però no és el més habitat, ja que el superen Taüll i Boí.

L'església principal és la de Sant Feliu, romànica, que l'any 2000 la UNESCO va declarar Patrimoni de la Humanitat, junt amb les altres de la vall. També té la capella de Sant Salvador, on una vegada a l'any s'hi fa un aplec, i una església més petita al carrer Major del poble.

L'avinguda principal és el passeig de Sant Feliu amb 59 números; es tracta de la carretera L-500, que passa per Barruera i per la resta de la vall. L'altre carrer important és el Carrer Major, amb 40 números aproximadament, llarg i costerut.

Al número 43 del passeig de Sant Feliu hi ha situat l'Ajuntament de la Vall de Boí des del 1996. L'alcalde del municipi és, des del 1995, Joan Perelada Ramon de CiU. A les pròximes eleccions del 2007 l'actual alcalde ja no es tornarà a presentar.

Al terme de Barruera també pertany la masia de les Cabanasses, coneguda com la Mare de Déu de les Cabanasses.

## [edita] Enllaços externs

- Informació sobre Barruera (castellà)
- Dades meteorològiques actuals de Barruera
- Informació i història de l'església de Sant Feliu de Barruera
- Informació sobre Barruera i la Vall de Boí
- Catalunya Turisme
- Informació sobre Barruera i mapes (castellà)
- Informació sobre allotjaments a Barruera (castellà)

| Aquest article sobre Catalunya és un esborrany i possiblement li calgui una expansió substancial o una bona reestructuració del seu contingut. Per això, podeu ajudar a la Viquipèdia expandint-lo i millorant la seva qualitat traduint d'altres Viquipèdies, posant textos amb el permís de l'autor o extraient-ne informació.

Obtingut de "http://ca.wikipedia.org../../../b/a/r/Barruera.html"

Categories: Esborranys de Catalunya | Alta Ribagorça

##### Views

- Article
- Discussió
- Revisió actual

##### Cerca